ASHIHARA KARATE OPEN EURASIAN CUP
DUNAHARASZTI 2015. április 25.


A verseny szervezője:	Kisdunamenti Ashihara Karate Egyesület (Dunaharaszti)

A verseny célja:	A Magyar Ashihara Karate Közhasznú Szövetség tagjainak, meghívott európai és ázsiai országok ashihara karatésainak valamint más meghívott stílusok tagjainak versenyeztetése, a sportbarátság elmélyítése.

A verseny helyszíne:	            Szigetszentmiklós Városi Sportcsarnok 
                                               Szigetszentmiklós Szebeni u. 81.(Budapest mellett)

A verseny időpontja:	2015. április 25. (szombat)   
                                        
A verseny programja:	
Április 25. Szombat
07.30 – 09.00      Regisztráció, mérlegelés a küzdőknek, ez alatt az idő alatt az 
                            ashiharás versenyzőknek a KATA verseny
09.15 – 09.30      Megnyitó
09.30. –19.00      Küzdelmek Ashihara Karate és Full Contact kategóriában
19.30.		     Eredmény hirdetés

A verseny résztvevői:	 A Magyar, európai és ázsiai Ashihara 
                                                Karate Klubok versenyzői, valamint a más stílusokból
                                                meghívott versenyzők.

Versenyszámok:
1. Ashihara Karate Kumite (Knock Down szabályok + 3 mp fogás engedélyezett)
2. Full Contact Kumite (10 oz kesztyűben)
3. Ashihara Karate KATA


1.Ashihara Karate Kumite szabályok, korcsoportok, súlycsoportok:

Korcsoport:	
gyermek I.          6 és 7 évesek
gyermek II.         8 és 9 évesek
gyermek III.       10 és 11 évesek
serdülő                12 és 13 évesek
ifjúsági                14 és 15 évesek
junior                   16 és 17 évesek
Felnőtt                 18 év felettiek
Senior                  35 év felettiek

A pontos születési dátum alapján soroljuk a versenyzőket az adott korosztályba.


Súlycsoport:         
gyerek I. fiú:    -25 kg, +25 kg
gyerek I. lány: -25 kg, +25 kg

gyerek II fiú:    -30 kg, -35 kg, -40 kg, +40 kg
gyerek II. lány: -30 kg, +30 kg

gyerek III. fuú: -35 kg, -43 kg, -50 kg, +50 kg
gyerek III. lány: -40 kg, +40 kg

serdülő fiú: --40 kg, -50 kg, -60 kg,  +60 kg
serdülő lány: -48 kg, +48 kg

ifjúsági fiú:  -55 kg, -65 kg,  -75 kg, +75 kg
ifjúsági lány:  -55 kg, +55 kg

 Junior fiú: -65 kg, -75 kg, -85 kg,  +85 kg
 Junior lány: -60 kg, +60 kg
 
Felnőtt férfi:  -65 kg, -75 kg, -85 kg, +85 kg
Felnőtt nő: -60 kg, +60 kg

Senior férfi: -80kg, +80 kg

Felnőtt férfi kategóriában van „A” és „B” kategória.  „B” kategória 4 Kyu övfokozat alatt, „A” kategória 4 Kyu övfokozattól. „B”. kategóriás versenyző indulhat „A” kategóriában ha kéri és ezt a nevezéskor jelzi.  „A” kategóriás versenyző nem indulhat „B” kategóriában.

A verseny szervezője fenntartja a jogot arra hogy a súlycsoportokat összevonja, szétszedje (tovább bontsa), illetve a súlyhatárokat kis mértékben módosítsa ha a beérkező nevezések száma túl sok vagy túl kevés egy-egy súlycsoportban. 

Ashihara Karate Szabályrendszer:
A szabályokról röviden a más stílusok képviselőinek: A fej, a torok,  az ágyék, a térd, izületek és a gerinc kivételével a teljes test támadható teljes erejű ütés és rúgás technikával. A fej csak lábbal támadható. 
Fogás 3 másodpercig engedélyezett egy és két kézzel. Céltalan fogás, lökdösődés nem engedélyezett, a fogást azonnal követnie kell valamilyen technikának. 
Földrevitel engedélyezett (lábsöprések, leforgatások). Földrevitelt követően rá kell jelezni az ellenfél testére. Földharc nincs. Dobás nem engedélyezett. Tarkó fogása egy kézzel engedélyezett minden kategóriában. Felnőtt kategóriában fej fogása engedélyezett egy kézzel egy technika erejéig.

Minden értékelhető technika, melyet az ellenfél bejelez, de 5 másodpercen belül tudja folytatni a küzdelmet 3 pontot ér (Wazari): wazari értékű találat combon, wazari értékű ütés, csapás testen, wazari értékű rúgás testen, wazari értékű ütés a háton (gerinc tilos), wazari értékű találat fejen (lábbal).
2 Wazari = Ippon (6 pont, nyert az ellenfél)

3 pontot (Wazari) ér a földre vitelt követő megfelelő ütemű kivégzés (mely ha erőből találna, az ellenfelet harcképtelenné tenné) 2-3 másodperc van a pont elérésére a földre vitelt követően. 
3 pontot ér (Wazari) 18 év alatt a köríves rúgás fejre (amennyiben betalál).

1 pontot (YOUKO) ér a jól kivitelezett földrevitel, amelyet nem követ kivégzés.

Ippon (6 pont): minden értékelhető technika melyet az ellenfél bejelez és 5 másodperen belül nem tudja folytatni a küzdelmet.

A küzdelem 6 pont különbségig, vagy a menetidő végéig tart. Ha nincs pont, mérlegelés következik. Ha nincs meg a súlykülönbség, egy perc hosszabbítás következik. Ha nincs pont a hosszabbításban sem, akkor bírói döntés következik.
(gyermek, serdülő, ifjúsági kategóriában 5 kg, open esetén 10 kg)
(junior, felnőtt és senior kategóriában 10 kg, open esetén 20 kg)

A felnőtt kategória kivételével minden más kategóriában (18 év alatt)  tilos a fej szemből történő támadása, csak az oldalról történő érintőleges támadás engedélyezett. 

Büntetések:
Dame- figyelmeztetés
Chui Ichi – egy pont az ellenfélnek
Chui Ni – két pont az ellenfélnek
Chui San – három pont az ellenfélnek,győzelem

Küzdőidő:  
Gyermek I-II-III kategóriákban 1X1 perc, fél perc hosszabbítás.
Serdülő, ifjúsági kategóriában 1 X 1.5 perc, 1 perc hosszabbítás.  
Junior kategóriában 1X2 perc, 1 perc hosszabbítás
Felnőtt férfi kategóriában 1 X 3 perc, 1 perc hosszabbítás                             
Felnőtt női, senior kategóriában 1X2 perc, 1 perc hosszabbítás

Védőfelszerelés:  
Gyermek  I-II-III  kategóriában: 
fejvédő,  sípcsontvédő, testvédő, fiúknak ágyékvédő

 Serdülő, Ifjúsági, junior kategóriában: fejvédő, sípcsontvédő, kesztyű, mely szabadon hagyja az ujjakat
fiúknak ágyékvédő, lányoknak kosaras mellvédő 

 Felnőtt kategóriában: lábszárvédő, fogvédő, férfiaknak 
 ágyékvédő, nőknek  kosaras mellvédő

A védőfelszereléseket minden versenyző maga hozza. A verseny szervezője csak testvédőt biztosít a gyermekeknek.

2. Full Contact Kumite versenyszám: felnőtt férfiaknak
A küzdelem 10 oz kesztyűben zajlik. 
A teljes testfelület és a fej is támadható teljes erejű ütésekkel és rúgásokkal.
A pontok és büntetések rendszere ebben a versenyszámban is úgy lesz mint az Ashihara küzdelemben.
Wazarit kap a küzdő, ha megroggyan egy ütés vagy egy rúgás technikától az ellenfél, de tudja folytatni a küzdelmet 5 másodpercen belül.
Ippont kap a versenyző, ha KO értékű találatot visz be az ellenfélnek, aki 5 másodpercen belül nem tudja folytatni a küzdelmet.
Wazarit kap a küzdő ha le tudja vinni az ellenfelét a földre és megfelelő ütemben rájelez a földön fekvőre. Ha nem tud rájelezni, de csinál egy jó földrevitelt, 1 pontot (Youko) kap.
Földre vitel engedélyezett (csak lepörgetések és lábsöprések). Dobás nem engedélyezett, láb kézzel történő kihúzása nem engedélyezett. 3 másodperc áll rendelkezésre egy földre vitel végrehajtására.
Fej fogása egy kézzel engedélyezett egy technika erejéig.
Büntetés jár a szabálytalan, tiltott technikákért, a nem megfelelő viselkedésért (küzdőre és edzőre is vonatkozik), a tatamiról való kilépésért.
Védőfelszerelés: 10 oz kesztyű, fogvédő, lábszárvédő, herevédő.
Tiltott technikák: a fej támadása könyökkel, a torok, az ágyék, a térd, a gerinc, az izületek támadása, dobások végrehajtása, 3 másodpercen túli fogásért (karolásért).
Küzdőidő: 1 X 3 perc + 1 perc hosszabbítás
Súlycsoportok:  -80 kg,  +80kg
Ruházat: A stílusának megfelelő küzdőruházat

3.KATA versenyszám:  
Korosztályok:
Gyerek I.       10-11 évesek
Gyerek II.      12-13 évesek
Junior I.         14-15 évesek
Junior II.        16-17 évesek
Felnőtt           18 év felettiek

Gyerek I. és II. kategóriában 2 formagyakorlat bemutatása. Választható formagyakorlatok: Kumite 1,2,3,4,5

Junior I., II. és felnőtt kategóriában
Egy kötelező és egy szabadon választott formagyakorlat. A kötelező formagyakorlat a Kumite 1,2,3,4,5 formagyakorlatok közül kerül ki, onnan húzza ki a versenyző és mutatja be. A szabadon választott formagyakorlat bármi lehet.
 
Nevezési határidő:	         2015. április 01.
                                             A nevezésnek tartalmaznia kell az induló nevét, 
                                             súlyát, övfokozatát és születési idejét, valamint azt 
                                             hogy mely versenyszámokban indul.

Nevezési díj:	      4.500 Ft/Fő, 
melyet 2014. április 15-ig az alábbi számlaszámra kell átutalni:         
11600006-00000000-12643077 (Erste Bank)                            

Helyszíni nevezés nincs. Aki szabályosan benevezett, de nem utalta át a nevezési díjat az a helyszínen a verseny napján 5000 Ft-os nevezési díjat fizet.

Az indulás feltételei:   Érvényes Budo Pass, vagy a sportágának megfelelő tagsági igazolvány, benne érvényes versenyezhet orvosi bejegyzés. 



Díjazás:    
I. helyezettek: serleg, egyedi érem, oklevél
II-III.	helyezettek: egyedi érem, oklevél
Csapatoknak: serleg,  oklevél
Legharcosabb, illetve legtechnikásabb gyermek és felnőtt versenyzők: serleg, oklevél
                

Belépődíj:   Felnőtteknek 1500 Ft
                    18 év alatt 1000 Ft
                    7 év alatt ingyenes
                    Minden egyesületnél az edző belépése ingyenes.



Információ, elérhetőség:	Csurkáné Döcsakovszky Mária 
                   			06-70-942-3550,
		           		e-mail: csurkamaria@gmail.com 
                                               2330  Dunaharaszti József Attila u. 1.


Mindenkinek eredményes felkészülést kívánok!


						Csurkáné Döcsakovszky Mária 
	                                                             versenyszervező	
